Beck

Beck Hansen () er ein amerikansk musikar, låtskrivar og multi-instrumentalist. Han er gift med Marissa Ribisi, og saman fekk dei i 2004 sonen Cosimo Henri Hansen.

 Biografi 

Beck Hansen blei fødd i Los Angeles i California. Foreldra var musikaren David Campbell og biletkunstnaren Bibbe Hansen. Mora var av norsk, svensk og jødisk opphav, og begge foreldra var scientologar. Då foreldra blei separert blei Beck buande med mor si og bror sin i Los Angeles. Der blei han inspirert av det musikalske mangfaldet i byen - alt frå hip-hop til latinomusikk - og mora sitt kunstnarmiljø. Denne inspirasjonen syntest godt i musikken hans seinare. Han hadde ikkje mange vener som barn, noko som gav han god tid til å utvikle det musikalske talentet sitt.

Beck sin musikk er ein kollasj av musikkstilar, med ironiske tekstar og eit postmoderne arrangement med sampling, trommemaskiner, live-instrumentering og bruk av lydeffektar. Han eksperimenterer gjerne med sjangrar og har ein til tider absurd, frittflytande lyrisk stil. Musikken hans kan vanskeleg setjast i båsar, og han blei gjerne skildra som totalt original då musikken hans blei sloppen laus på publikum på midten av 1990-talet. Trass i individualiteten må Beck sin musikk seiast å vere eit produkt av 1990-talet, innverknaden frå både hip-hop, indie- og undergrunnsrock samt elektronisk musikk skin ofte gjennom.

Etter å ha hoppa av high school på midten av 1980-talet reiste han rundt i verda. Han heldt fram med å utvikle talentet sitt, blant anna ved å prøve seg som gatemusikant. Han var også ein periode i Tyskland med morfaren sin, fluxuskunstnaren Al Hansen.

Beck reiste attende til Los Angeles på byrjinga av 90-talet, blakk, men motivert. For å klare seg tok han forskjellige strøjobbar, og i ein periode budde han til og med i eit skur. Han heldt likevel fram med å utvikle musikken sin.

Etter ein del minneverdige opptredenar på ymse småklubbar blei han oppdaga av Bong Load Custom Records. Da "Loser" blei gitt ut på ein 12" vinyl i 1993 blei han berre utgjeven i 500 eksemplar. Sensasjonen han skapte på alternative radiostasjonar førte til ein vill bodrunde blant plateselskap som ville sikre seg Beck. Han valde til slutt Geffen Records, som ville tillate han utgjevingar på uavhengige plateselskap sjølv medan han var under kontrakt med dei.

I 1994 kom den offisielle debuten på Geffen Records med albumet Mellow Gold. Det blei straks ein kommersiell suksess. Beck gav samtidig ut Stereopathetic Soulmanure på Flipside og One Foot in the Grave på det uavhengige K Records. Så, i 1995, la han ut på turné med sin Lollapalooza tour. Nokre kritikarar stempla han enno som ein "one-hit wonder", noko som vart stadfesta av eit publikum som som ikkje viste spesielt stor interesse for anna enn slageren "Loser".

I 1996 blei dette stemplet fjerna med utgjevinga av Odelay. Den første singelen, Where It's At, fekk mykje speletid på radio, og videoen blei spelt mykje på MTV. Albumet fekk toppkritikkar i blad som Rolling Stone og vann fleire bransjeprisar, blant anna to Grammyar. Odelay selde til dobbel platina.

Etter dette har Beck følgt opp med fleire glimrande album (sjå liste nedanfor).

 Beck og scientologien 

Beck har vore involvert i scientologi heile livet, men det er først nyleg han har stadfesta det offentleg. Det er uvisst korleis engasjementet hans var på 90-talet, men det kan verke som han distanserte seg noko.

Namnet hans dukka opp i scientologisk litteratur i 2003. Han var då medlem og støtta rørsla økonomisk. I april 2004 gifta han seg med Marissa Ribisi, som også hadde scientologar til foreldre.

Beck erkjente offentleg tilknytinga si til scientologikyrkja for første gong i eit intervju med New York Times Magazine 6. mars 2005. Ytterlegare stadfesting kom i eit intervju i Irish Sunday Tribune i juni 2005, der han skal vere sitert slik: «Ja, eg er scientolog. Far har vore scientolog i 35 år, så eg voks opp i og rundt det.» Når han blir spurt om scientologikyrkja si kjernetru svarar han heller vagt om området.

 Plateutgjevingar 

 Album 

 Golden Feelings, 1993
 Stereopathetic Soulmanure, februar 1994
 Mellow Gold, mars 1994
 One Foot in the Grave, juni 1994
 Odelay, juni 1996
 Mutations, november 1998
 Midnite Vultures, november 1999
 Sea Change, september 2002
 Guero, mars 2005
 Guerolito, desember 2005
 The Information, 2006
 Modern Guilt, 2008
 Morning Phase, 2014
 Colors, 2017
 Hyperspace, 2019

 EPar 

 Stray Blues (B-Sides) - 2000 (Berre i Japan)
 Beck (Beck.com B-Sides) - Februar 2001
 Game Boy Variations - Februar 2005

 Singlar 
(med plasseringar på ymse hitlister)
ÅrSongU.S. Billboard Hot 100U.S. Modern RockU.S. Main- stream RockUK singlesAlbum1994"Loser"1013915Mellow Gold1994"Pay No Mind (Snoozer)"----Mellow Gold1994"Beercan"-27--Mellow Gold1996"Where It's At"615-35Odelay1996"Devil's Haircut"9423-22Odelay1997"The New Pollution"789-14Odelay1997"Sissyneck"---30Odelay1997"Jack-Ass"7315--Odelay1997"Deadweight"-16-23A Life Less Ordinary Soundtrack1998"Tropicalia"-21-39Mutations1999"Cold Brains"----Mutations1999"Nobody's Fault But My Own"----Mutations1999"Sexx Laws"-21-27Midnite Vultures2000"Mixed Bizness"-36-34Midnite Vultures2000"Nicotine & Gravy"----Midnite Vultures2003"Lost Cause"-36-13Sea Change2005"E-Pro"6513138Guero2005"Girl"1008-45Guero2005"Hell Yes"----Guero2006"Nausea"-13--The Information2006"Cellphone's Dead"----The Information2007"Think I'm In Love"-22--The Information2007"Timebomb"----N/A

 Kjelder 

 Denne artikkelen bygger på «Beck» frå ,  den 11. februar 2008.  

 Bakgrunnsstoff 

 Beck si offisielle heimeside 
 beck! beck! beck! (fanside med nyheiter, bilete, etc) 
 Stewoo.net > Beck (fanside med aktivt forum, oppdaterte media, etc) 
 Whiskeyclone.net (fanside med songinfo, nyheiter, tekstar, bootleg database, etc)
 BeckTabs.com (fanside med tabsdatabase, mp3, aktivt forum, etc) 
 Ein artikkel frå Stylus Magazine om korleis kunsten på Guero kan prove scientologien sin innverknad på Beck 
 Biografi og bilete 
 BBC Collective: Sjå eksklusive liveopptak gjort for BBC Radio 1
 Norske meldingar av Beck sine album og konsertar 

Kategori:USA-amerikanske gitaristar
Kategori:USA-amerikanske keyboardistar
Kategori:USA-amerikanske låtskrivarar
Kategori:USA-amerikanske trommeslagarar
Kategori:Norsk-amerikanarar
Kategori:Svensk-amerikanarar
Kategori:Scientologar
Kategori:Grammy-vinnarar
Kategori:USA-amerikanske songarar
Kategori:Folk frå Los Angeles
Kategori:Brit Award-vinnarar